Document ID: 32006R1104

UREDBA KOMISIJE (ES) št. 1104/2006
z dne 18. julija 2006
o spremembi Uredbe (ES) št. 831/2002 o izvajanju Uredbe Sveta (ES) št. 322/97 o statističnih podatkih Skupnosti glede dostopa do zaupnih podatkov v znanstvene namene
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 322/97 z dne 17. februarja 1997 o statističnih podatkih Skupnosti (1) in zlasti člena 17(2) in člena 20(1) Uredbe,
ob upoštevanju naslednjega:
(1)
Uredba Komisije (ES) št. 831/2002 (2) za sestavo statističnih zaključkov v znanstvene namene določa pogoje, pod katerimi bi bilo mogoče odobriti dostop do zaupnih podatkov, poslanih organom Skupnosti. Vsebuje seznam različnih statističnih pregledov in virov podatkov, na katere se nanaša.
(2)
Posamezni raziskovalci in znanstvena skupnost vedno bolj izražajo zahtevo po dostopu do zaupnih podatkov iz statističnega pregleda strukture plač v znanstvene namene. Statistični pregled strukture plač vsebuje usklajene strukturne podatke celotne EU o bruto plačah, plačanih urah in dnevih plačanega letnega dopusta, ki se zbirajo vsaka štiri leta v skladu z Uredbo Sveta (ES) št. 530/1999 z dne 9. marca 1999 o strukturni statistiki plačil in stroškov dela (3). Dostop do teh zaupnih podatkov bi zelo koristil raziskovalnemu delu v zvezi s plačami posameznikov in povezanostjo teh plač z značilnostmi delodajalca. Ta statistični pregled se zato doda na seznam iz Uredbe (ES) št. 831/2002.
(3)
Ukrepi, predvideni s to uredbo, so v skladu z mnenjem Odbora za zaupnost statističnih podatkov -
SPREJELA NASLEDNJO UREDBO:
Člen 1
Uredba (ES) št. 831/2002 se spremeni:
1.
V členu 5 se odstavek 1 nadomesti z:
„1. Organ Skupnosti lahko v svojih prostorih odobri dostop do zaupnih podatkov, pridobljenih iz naslednjih statističnih pregledov ali virov statističnih podatkov:
-
seznam gospodinjstev Evropske skupnosti,
-
statistični pregled delovne sile,
-
statistični pregled Skupnosti o inovacijah,
-
statistični pregled nadaljevalnega poklicnega usposabljanja,
-
statistični pregled strukture plač.
Vendar dostop do podatkov za posamezne raziskovalne projekte ni možen, če tako sklene državni organ, ki je te podatke posredoval.“
2.
V členu 6 se odstavek 1 nadomesti z:
„1. Organi Skupnosti lahko omogočijo dostop do skupin anonimnih mikropodatkov, pridobljenih iz naslednjih statističnih pregledov ali virov statističnih podatkov:
-
seznam gospodinjstev Evropske skupnosti,
-
statistični pregled delovne sile,
-
statistični pregled Skupnosti o inovacijah,
-
statistični pregled nadaljevalnega poklicnega usposabljanja,
-
statistični pregled strukture plač.
Vendar dostop do podatkov za posamezne raziskovalne projekte ni možen, če tako sklene državni organ, ki je te podatke posredoval.“
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. julija 2006

Labels: 19
7
9
12
15